Lawrence Summers

Lawrence Henry "Larry" Summers (s. 30. marraskuuta 1954 New Haven, Connecticut, Yhdysvallat) on yhdysvaltalainen ekonomisti.

Summers suoritti kandidaatin tutkintonsa MIT:ssä ja tohtorin tutkintonsa Harvardissa. Hänet nimitettiin Harvardin professoriksi vain 28-vuotiaana. Summers sai John Bates Clark -mitalin vuonna 1993. Vuodesta 2001 vuoteen 2006 hän toimi Harvardin yliopiston rehtorina. Useat Summersin Harvardissa tekemät päätökset ovat herättäneet julkista arvostelua joko eroamisen aikana tai sen jälkeen.

Summers on vaikuttanut merkittävissä tehtävissä myös yliopistomaailman ulkopuolella. Hän toimi Maailmanpankin pääekonomistina vuosina 1991–1993 ja valtiovarainministerinä Bill Clintonin hallinnossa vuodesta 1999 vuoteen 2001. Vuosina 2009–2010 hän toimi Barack Obaman hallinnossa kansallisen talousneuvoston johdossa.

Summers popularisoi alun perin Alvin Hansenin kehittämän sekulaarinen stagnaatio (engl. secular stagnation) -käsitteen uudelleen vuonna 2013 IMF:n konferenssissa pitämässään puheessa.

Ura Epstein-paljastusten jälkeen
Summers jättäytyi marraskuussa 2025 julkisista tehtävistään ainakin toistaiseksi seksuaalirikolliseen Jeffrey Epsteiniin liittyvien paljastusten vuoksi. Paljastusten mukaan hän oli pitänyt Epsteiniin yhteyttä vuosien ajan.USA:n ex-valtiovarainministeri vetäytyy tehtävistään Epstein-viestittelyn vuoksi, Yle.fi uutiset 18.11.2025, viitattu 18.11.2025

Lähteet

 Aiheesta muualla 

 Larry Summersin blogi

Luokka:Yhdysvaltalaiset taloustieteilijät
Luokka:Yhdysvaltalaiset elinkeinoelämän vaikuttajat
Luokka:Yhdysvaltain valtiovarainministerit
Luokka:Bill Clintonin hallituksen jäsenet
Luokka:Yhdysvaltalaiset professorit
Luokka:Harvardin yliopiston rehtorit
Luokka:Vuonna 1954 syntyneet
Luokka:Elävät henkilöt